ИНСТИТУТ ЗА РАТАРСТВО И ПОВРТАРСТВО, ИНСТИТУТ ОД НАЦИОНАЛНОГ ЗНАЧАЈА ЗА РЕПУБЛИКУ СРБИЈУ

ПОЗИВ ЗА ПРЕДАВАЧЕ ЗА ЕДУКАЦИЈУ САВЕТОДАВАЦА

**Модул 2**

**АФЛАТОКСИН – СВЕ ВЕЋИ БЕЗБЕДНОСНИ ИЗАЗОВ У СТОЧАРСКОЈ ПРОИЗВОДЊИ**

На основу члана 22, став 1. Закона о обављању саветодавних и стручних послова у области пољопривреде, обука и усавршавање пољопривредних саветодаваца и пољопривредних произвођача, поред осталог, обухвата и организовање едукација-тренинга пољопривредних саветодаваца у сарадњи са домаћим и страним образовним и истраживачким институцијама и стручњацима.

Институт за ратарство и повртарство, „Институт од националног значаја за Републику Србију“ из Новог Сада, као овлашћена организација по решењу Министарства пољопривреде, шумарства и водопривреде број 003621184 2024 14840 003 000 000 001 од 24.01.2025. године, као и на основу Годишњег плана усавршавања пољопривредних саветодаваца и пољопривредних произвођача за 2025. годину, организује наведену едукацију.

На основу члана 50. Правилника о ближем уређењу планирања набавки, спровођења поступака набавки и праћења извршења уговора о набавкама бр. 64-2/3715 од 25.11.2020. године и члана 30. Статута Института за ратарство и повртарство директор доноси Одлуку о спровођењу поступка набавке услуга.

**Опис модула – Едукације**

Једна од првих последица климатских промена по привреду Републике Србије и безбедност хране њених грађана јесте појава афлатоксина у кукурузу. Токсин који се раније првенствено јављао у хранивима и намирницама увезеним из топлијих крајева, почиње да бива редовна појава у нашим новонасталим агроеколошким условима. Његова појава је почела да систематски отежава наш извоз житарица и хране за животиње, као и да напреже до крајњих граница могућности и онако угроженог сточарства, а нарочито сектора производње млека. Способност саветодаваца у области борбе са афлатоксином била је од изузетног значаја у више наврата у претходним годинама, што се понавља и у овој. Са све топлијим и сушним летима, можемо нажалост очекивати још теже ситуације у годинама које долазе. Обука саветодаваца на ову тему треба да допринесе бржем и успешнијем реаговању и доношењу најбољих одлука које ће помоћи преживљавање наших фарми суочених са овим великим изазовом.

**Резултат едукације** - У оквиру теме Афлатоксин и његов мониторинг у храни за животиње и млеку

учесници едукације биће упознати са основним принципима настајања гљиве која га продукује већ

на пољу и начинима да се то избегне или да се формирање афлатоксина донекле смањи. Такође ће

се говорити и о улози складиштења усева како би се предупредила појава афлатоксина у њима.

Уколико до формирања афлатоксина ипак дође обрадиће се тема Адсорбенти микотоксина с

нагласком на различита порекла адсорбенаса, као и њихову ефикасност. Учесници едукације ће

укратко бити информисани о техникама одређивања афлатоксина у хранивима, а посебно

одређивању афлатоксина М1 у млеку и њиховом утицају на саме резултате.

У оквиру теме Проналажење алтернативе исхрани заснованој на кукурузу учесници едукације биће упознати са нутритивним карактеристикама зрна кукуруза и кукурузне силаже, а затим са нутритивним карактеристикама алтернативних хранива која се успешно производе у нашим условима, доступна су на нашем тржишту, а могу послужити као алтернатива кукурузу да би се смањила изложеност музних животиња афлатоксину.

У оквиру теме Балансирање исхране музних крава у условима контаминираности кукурза афлатоксином учесници едукације биће упознати са могућностима и изазовима руковођења исхраном музних крава у ситуацијама када се удео кукуруза мора смањити или потпуно избацити из исхране на практичним примерима рецептура смеша и оброка коришћењем метода линеарне оптимизације.

**Предвиђени број учесника и група:** Саветодавци из 22 ПССС задужени за послове сточарства и прехрамбене технологије, једна група 60 учесника.

**Период:** III или IV квартал, један дан

**Локација:** На територији Републике Србије

**Задатак предавача:**

1. Израда презентација и одржавање предавања на тему: Афлатоксин – све већи безбедносни изазов у сточарској производњи
2. Израда едукативног материјала
3. Припрема теста знања
4. Израда предлога агенде
5. Усаглашавање активости са организатором едукације

**Приликом избора предавача биће узети у обзир следећи критеријуми:**

* Висока стручна спрема (VIII степен) из области сточарствa
* Радно искуство (најмање 5 година) из области обухваћене едукацијом
* Објављени радови (референце) из области обухваћене едукацијом
* Искуство у одржавању едукација

Пријаве са биографијом, доставити најкасније до **22. августа 2025. године,** на следећу е-маил адресу: nemanja.mihailovic@nsseme.com или писаним путем на адресу Институт за ратарство и повртарство, Максима Горког 30, 21000 Нови Сад.

У разматарање ће се узимати само пријаве пристигле до назначеног рока.

За додатне информације можете се обратити Немањи Михаиловићу е-маил: nemanja.mihailovic@nsseme.com , тел. 064/828-6257 или Даниели Балтић е-маил: daniela.baltic@nsseme.com , тел. 064/820-5724.